Gyógyulj meg!

Járj isteni egészségben! A hit felépítésének isteni ajándékáról ismerik azok, akik hallgatják az ő szolgálatát: Curry Blake testvér. Ő készítette ezt a sorozatot, mely még inkább erősíteni fogja a hitedet. Isten azt akarja, hogy meggyógyulj!

1. rész.

**John G. Lake titkai az isteni gyógyításról**

Örömmel köszöntünk a „Gyógyítsd a betegeket” sorozat mai részében. „Gyógyítsd a betegeket!” Tegnap kezdtük el a „Gyógyulj meg!” programmal, és ma, mint minden kedden, a betegek meggyógyításáról fogunk tanítani. Hétfőn tanulunk arról, hogy hogyan vegyük át a gyógyulást, és a gyógyulásról általában. Kedden pedig arról, hogy hogyan szolgáljunk a gyógyításban. Tehát az alapokkal kezdjük. Mivel 30 perces részek lesznek, ezért részleteiben egy alkalommal csak egy dolgot fogunk tudni megnézni.

Ma egy gyors áttekintést fogok adni, és ha jegyzetelsz, vagy van nálad egy Isteni Gyógyító Szakember kézikönyv, kérlek, lapozz a 172. oldalra, mert az isteni gyógyítás John G. Lake szerinti titkairól fogunk beszélni. Már beszéltünk erről korábban. De tudod, ha a betegek felé fogsz szolgálni, el akarunk téged juttatni oda, hogy hatékony és gyors lehess, és ne kelljen hosszan elhúzódnia, mert általában a hosszú csatákat veszítik el az emberek. Azt akarjuk, hogy gyorsan túl legyél rajta, és győzz. Mert ha győzöl, ez nagyobb jele annak, hogy Isten dolgozik, és hogy ez tényleg Isten, és nem csak egy spontán helyreállás, vagy a dolgok természetes lefolyása. Isteni gyógyulás a cél, nem természetes vagy akármilyen testi gyógyulás, amikor a tested magától gyógyul meg.

Tehát ma John G. Lake titkairól fogunk beszélni, az isteni gyógyításról, és megnézzük a kézikönyv 172. oldalát, mint említettem. Ha szeretnénk gyakorolni ezeket, el szoktam mondani, hogyan tegyük. Ha van kézikönyved, menj rajta végig, ha bővített kézikönyved van, a kapcsolódó Igékről is gondolkodhatsz, sőt: írd le az Igéket, és a kézikönyvvel tanulmányozd. Ezt megteheted már ma is. 15 „titok” van, ahogy nevezzük, nem tudom miért, de „titoknak” hívjuk, és már kb. 20 éve tanítjuk, tehát nem tudom, mennyire titkok ezek még mindig.

Az 1. pont, amit megnézünk, azt minden Isteni Gyógyító Szakember képzésen megtesszük, és ez nem más, mint a betegséggel és erővel kapcsolatos „szent tehenek” leölése. Egyértelmű, hogy le kell döntsd ezeket a tabu témákat. Van egy egész tanításunk a tabukról és a „szent tehenek” leöléséről, amit megtalálsz a honlapunkon, a webáruházunkban vagy a könyvesboltunkban vagy itt, a gyülekezetben, de az első a „szent tehenek” leölése. Félre kell tenned az útból, különben nem leszel hatékony, mert akárhányszor ellene mész valaminek, biztos előkerül néhány „szent tehén”, hogy meggyőzzön, miért nem kell működnie a gyógyulásnak, vagy miért nem jött el a kezeltnél az idő, vagy miért nem ma gyógyul meg stb. Tehát el kell tenned az útból ezeket a „szent teheneket”, és el kell határoznod, mindig Isten akarata a gyógyulás, épp most, mindenkinek, bárhol, bármikor.

Sosem Isten akarata egy elnyújtott vagy hosszú kimenetelű gyógyulás. Ez sosem Isten akarata. Ha az volna, akkor látnál ilyet Jézus szolgálatában, de nem látsz. Jézus szolgálatában mindig nagyon hirtelen történik a gyógyulás, általában egy órán belül, és többnyire már eleve gyógyultan távoztak, és úgy tértek vissza, tehát a gyógyulás igen rövid idő alatt megtörtént. Tehát mi az 1. pont? Öld le a betegséggel és erővel kapcsolatos „szent teheneket”. Most térjünk a másodikra, és ne feledd, ma csak átnézzük a listát, és mindegyikbe kicsit belenézünk. Majd később fogjuk egyesével megnézni, és részletesen kifejtjük mindet.

A 2. pont: A betegséget és rosszullétet ellenségként kezeld! Ebbe most nincs sok időm részletesen belemenni, de szeretnék adni néhány javaslatot. Az első javaslatom a 2. pontra, hogy ellenségként kell kezelned a betegséget és rosszullétet. A mai társadalomban a betegséget és rosszullétet néha némely helyeken – őszinte leszek veletek – örömmel fogadják. Egyrészt néhány ember azért örül a betegségének, rosszullétének vagy gyengélkedésének, mert így igazából több figyelmet kap, ha beteg. Tehát ezért kell nekik a betegség, hogy gondozzák őket. Ez nincs mindenkivel így, de időnként van ilyen.

Másfelől pedig egy olyan politikai kultúrában élünk, ahol egy nyelvi rendőrség figyeli minden egyes kimondott szavunkat. Sokszor a politikai korrektség miatt nem hozhatod fel valaki gyengélkedését vagy rendellenességét, mert egyből azt feltételezik, hogy velük van a bajod, nem pedig a betegséggel vagy gyengélkedéssel. Azt idézzük ezzel elő, hogy a betegség vagy rosszullét valami örvendetes vagy ünnepelendő dolog lett némely esetekben. Ami nevetséges, mert ez egy ellenség. De annyira magukénak tekintik ezt, hogy magukat egyenlőnek tekintik a gyengeséggel. Tehát, ha megemlíted a rendellenességet, és valami olyat mondasz, hogy: „Ezt le tudom venni rólad”, vagy: Jézus nem akarja, hogy ezzel küzdj”, egyből azt hallják, hogy nem fogadod el őket.

Ezért világosan kell fogalmaznod, amikor szolgálni kezdesz feléjük, hogy egy ellenséget támadsz, ami meg akarja őket ölni, és ennek semmi köze a személyükhöz. Szó szerint semmi dolgod nincs a személyükkel, hanem csak egy ellenséget akarsz eltávolítani az életükből. Ismétlem: nagyon óvatosnak kell lenni a szavakkal. Tehát a 2. pont az, hogy a betegséget és rendellenességet ellenségként kezeld.

Azt is hangsúlyozom, ha emlékszel az elejéről, két programunk van. Az egyik a „Gyógyulj meg!”, vagyis hogyan vegyük át általánosan a gyógyulást, a másik pedig a „Gyógyítsd a betegeket!”, vagyis hogyan szolgáljunk. Tehát amikor most beszélünk, abból a szemszögből beszélünk, hogy hogyan szolgáljunk a gyógyítással. A szolgálat mikéntje sokszor más, mint az átvételé. Tehát a gyógyulás leggyorsabb átvételéhez kérj meg egy másik hívőt, hogy ő szolgáljon feléd, és tegye rád a kezét stb., és gyógyítson meg.

Általában ez a leggyorsabb módja. Néha kicsit nehezebb számodra átvenni egyedül. Ez esetben ne vádold magad, hanem keress egy hívőt, értsetek egyet, és imádkozzon ő érted, vagy szolgáljon feléd. Tegye rád a kezét, és szolgáljon ő feléd, hogy meggyógyulj, és ezután talpra állva továbbléphess, ahogy szoktam mondani. De ebben a részben és ebben a sorozatban arról beszélünk, hogy hogyan szolgáljunk a gyógyítással. Most jön a 3. pont.

A 3. pont nagyon egyszerű: Legyen tele a hócipőd! Legyen eleged! Ha van egy pont, amivel tényleg foglalkoznom kell ma - és igazából majdnem egy teljes tanítást ennek egy részére szántam -, az a szó, amit erre használnék, a „lezárni”. Valaminek a „lezárása” kicsit más, mint a „megelégelni”. A „megelégelés” azt jelenti, hogy számodra vége, és valamit teszel az ügyben, és többé nem fogadod el. Ha azt mondom, „lezárni”, ez azt jelenti, ha egyszer szolgáltak feléd, vagy te más felé, akár te vagy a beteg, aki felé szolgáltak, akár te vagy a szolgáló, egyszer s mindenkorra „le kell zárnod”.

Ez alatt azt értem, ha egyszer valaki rád teszi a kezét, ott el kell határoznod a kézrátételnél: „Szabad leszek!”, és automatikusan le kell zárnod az elmédben, hogy nem fogsz visszatérni ehhez, nem kezded elölről. Nem azt mondom, hogy nem fognak ilyen gondolatok elözönleni: „Mi van, ha nem működik, vagy nem lesz meg, miért nincs még változás?” stb. Az ellenség teszi ezt veled. Ekkor jössz rá, lezártad-e. Mert ha tényleg lezártad, akkor, ha ezeket fogja sugdosni, úgy az elmédben ezt fogod gondolni: „Fogd be! Vége! Lezártam! Kész!”

Belül tudnod kell, hogy vége, le kell zárnod, nem lehetsz ideges, nem aggódhatsz emiatt, nem tűnődhetsz, hogy „mi van, ha?”. Amennyiben a „mi van, ha?” az alapállapota az elmédnek, és azon tűnődsz: „Mi van, ha nem működik?” vagy „Meddig fog tartani”, vagy ilyen gondolataid vannak, akkor nem zártad le. Azt akarom, hogy zárd le. Hogy magadban legyen lezárva, ha egyszer valaki rád tette a kezét, és szolgált feléd, vagy te teszed a kezed valakire, amikor rájuk teszed a kezed, te zárd le, te döntsd el, ne hátrálj meg! „Remélem, megvan, Istenem, tudod, neki kell ezt befejeznie és átvennie”… Nem, te zárd le, és mondd: „Ez megvan, te mondtad Atyám, kezemet a betegekre teszem, és meggyógyulnak, tehát részemről kész! Most már ez Közted és közte van, tehát kész.” Le kell zárnod.

Ha nem zárod le, csak az idődet pazarolod a kézrátevéssel. Nem azt mondom, nem egészítheted ki, mert igen, mert megtanultuk, hogy ez is működik, de mi nem ezt akarjuk. Hanem hogy olyan legyen, ahogy Jézus csinálta. Hogy kézrátétellel vagy szólással ők megszabaduljanak. Ez nem a te gyógyító szolgálatodról szól, hanem hogy a foglyokat megszabadítod, hogy ne kelljen tovább rabságban élniük akár csak egy napig is. Tehát a legfontosabb, hogy elégeld meg. „Megelégelni” azt jelenti, hogy eldöntötted, nem tűröd tovább. Le akarod tudni.

Megelégelheted szolgálóként is, vagy úgy, mint aki felé szolgálnak, legyen bármilyen betegség, erőtlenség, bárki áll előtted, te ezt lezárhatod magadban, és mondhatod: „Az összes sorban álló ember, mindenki gyógyult és szabad, mert Jézus meggyógyította őket.” Tehát ezért gyógyultak és szabadok, mert még mindig Ő gyógyít, és nem én teszem. Nem az én kezeim, hanem Ő dolgozik rajtam keresztül, és Ő most is azt fogja tenni, amit mindig is tett. Tehát ezt lefixálod magadban, még mielőtt a gyógyulandók sorához lépsz, vagy megkérdezel valakit, hogy imádkozhatsz-e érte. Eldöntötted: „Amint ráteszem a kezemet, kész. Nem érdekel, mit mond vagy mit hisz, amint megérintem őket - Ő mondta: ha kezemet ráteszem, meggyógyul -, így lesz.” Lezárod az ügyet.

A következő pont. Látod, még lehetne ezzel foglalkozni, de tovább kell mennünk. A következő a 4. pont: Minden betegséget és rosszullétet ugyanúgy kell, kezelj! Ne mondd az egyik betegségre: „Ez csak egy nátha, oké, ebből magától meggyógyul.” Vagy ne mondd valakire, akit végső stádiumú rákkal diagnosztizáltak, hogy: „Jajj, végső stádium! Ez ellen most tényleg, de komolyan, most tényleg harcolnunk kell!” Nem kell. Nincs harc, a háborút megnyerték. Amire szükség van, hogy felismerd, bármikor eléjük állsz, ez már egy lejátszott meccs. Egy megnyert csata. Akár migrén, fejfájás vagy influenza, vagy bármi, nem számít mi, de nincs különbség a végső stádiumú rákhoz képest.

Döbbenetes, hányan kerülnek kórházba egy influenzaszerű tünet, esetleg tényleg az influenza vagy hasonló miatt, és az a kórházban tüdőgyulladássá fejlődik. Majd egy kis ideig bent vannak, hogy a tüdőgyulladásból meggyógyuljanak, és valami miatt az immunrendszerük legyöngül, és mielőtt ez kiderülne, meghalnak. Azt mondtad, csak influenza? Igen, de úgy kellett volna kezelned, mint az ellenséget, aki meg akarta ölni őt. Mert minden betegség és erőtlenség egyetlen célja, hogy addig gyengítsen, míg meg nem halsz. A betegség minden típusa csak „halál egy baba képében”. Ha felnő, megöl. Ha valami történik az immunrendszereddel, bármi képes megölni. Nincs különbség.

Kezeld mindig ugyanúgy. Az influenzának, a migrénnek és bármi másnak ugyanúgy támadj neki, mint ahogy a végső stádiumú rákkal tennéd, vagy más betegséggel, ami általában halálos. Mindennel bánj ugyanúgy! Azonnal támadd meg, amint felismered őket! Ne hagyd, hogy megvessék a lábukat! Támadd meg, és ne állj le, míg nem végeztél vele! Lezárod az ügyet, és végzel vele egycsapásra! Tehát nem játszadozol velük.

5. pont: Minden betegséget személyként kezelsz. Ezt kicsit meg kell magyarázzam, mert itt most azt mondtam, támadj meg, és öld meg, most meg azt mondom, bánj vele személyként. Nem embereket támadunk! Emberrel sose beszélünk úgy, mint ahogy a betegséggel. Hanem azt értem most, hogy úgy bánunk vele, mintha személy lenne: úgy szólunk hozzá, és tekintünk rá, mint személyiségre, akinek önazonossága van. Smith Wigglesworth ismert volt a gyógyító szolgálatáról, és volt egy dolog, amit mondott, hogy minden betegség egy ördög. Értette, hogy persze nem minden egyes betegség egy külön ördög, de azt is, hogy az összes az ördögtől jön, ezért úgy is bánt ezzel az egésszel, mintha az ördög lenne.

Tehát ugyanúgy szólt a betegséghez, mint egy démonhoz, egy öntudatos személyhez. Erről beszélünk tehát. Ha azt mondom, bánj minden betegséggel, mint egy személlyel, akkor ne Istenhez imádkozz miatta, mert Ő sosem kérte. Ne Istennek beszélj a betegségről, hanem a betegségnek beszélj Istenről. A betegségnek mondd: „Isten mondta, menned kell! Tehát mész!” Úgy beszélsz vele, mintha egy személyiséggel beszélnél. Nagyon határozottan szólsz neki, és pontosan azt kell közöljed vele, amit akarsz, hogy tegyen. „Akarom, hagyd el a testet, akarom, kimenj!” Nagyon erélyesnek kell lenned, mint bármilyen más behatolóval, aki a házadba tör, vagy más otthonába, vagy bárhova. Így kell kezeld, és szólnod hozzá, nagyon erélyesen, és elég egyenesen.

6. pont. Korábban már említettem. A 6.pont alapvetően, hogy parancsolj, ne könyörögj! Parancsolsz, egyenesen közlöd vele, amit akarsz, hogy tegyen. Sokszor azért nem gyógyulnak meg, mialatt szolgálsz feléjük, mert a betegség arra vár, hogy megmondd neki, mit tegyen. Mondhatod: „Mindenféle dolog, megdorgállak Jézus nevében, te az ördögtől vagy, a pokolból!” Annyiféle őrültségeket hallottam, ahogy az emberek imádkoznak, de nem jutnak odáig, hogy a betegségnek megmondják, „Távozz, hagyd el őt most!” Parancsolnod kell neki, nem könyörögnöd: „Ó, ördög, légyszi, menj, betegség, légyszi, menj!” Nem így beszélsz hozzá. Parancsolsz, pont úgy beszélsz, ahogy Jézus tette. Közlöd, hogy távozzon, még a testünknek is mondhatod, gyógyulj meg! Nem könyörögsz, nem kéred a testét, hanem parancsolsz a testének, hogy gyógyuljon meg. Ez volt a 6. pont. Parancsolj, és ne könyörögj!

Nézzük meg a 7. pontot. Ismétlem, ezek összefüggnek. A 7. pont: A problémáHOZ szólsz, nem pedig a problémáRÓL másoknak. Ez egy komoly dolog. Ahogy korábban is mondtam: sokan örülnek a betegségüknek, és azonosulnak a betegségükkel. Azt akarjuk, hogy értsd meg, a problémáHOZ kell szólj, nem a problémákRÓL másoknak. Nem valamiért imádkozol, különösen amikor valaki felé szolgálsz. Nem imádkozol, majd mész elmondani másoknak ezt a problémát. Ha beszélned kell róla, vagy beszélsz róla később, múlt időben mondod. Szolgálsz és parancsolsz, hogy menjen ki, tehát ki kellett menjen.

Ha kérdik: Mi történt? Kiment? Ki kellett mennie! Miért kérdezted? Meg van írva: kezüket ráteszik, meggyógyulnak. Meggyógyultak? Miért kérdezed? A Biblia ezt mondja. Én ezt hiszem, és ezen állok. Ha ilyen kérdéseket tesznek fel, nem is válaszolok. Rájuk nézek, és témát váltok, másról kezdek beszélni. Mert nem fogok belemenni a vitába, és nem fogok visszalépni attól, amit már kimondtam. Néha Jézus is mestere volt a buta kérdések figyelmen kívül hagyásának. Ezt meg kell tanulnod. Ha már sok ideje leszel szolgálatban, meg kell tanulnod mellőzni a buta kérdések megválaszolását. „De hát azt hittem, nincs olyan, hogy buta kérdés.” Azt hiszem, tényleg nem vagy szolgálatban, mert ha benne lennél, ismernéd ezt. Vannak néha buta kérdések. Őszinte vagyok veled ebben.

8. pont. Az embereket elnyomott hadifoglyokként kell látnod. Elnyomott hadifoglyokként. Egy kicsit beszéltünk erről tegnap a „Gyógyulj meg” részben, mert beszéltünk az elnyomásról, az elnyomástól való szabadságról, és hogy Isten elítélte az elnyomást. Fel kell hát ismerned. Visszatértünk oda, hogy a betegséget és a személyt el kell különítened az elmédben. Ha ő nem tudja magát elkülöníteni a betegségtől, neked kell elkülönítened őt a betegségétől. Neked kell őt úgy látnod, mint aki segítségre szorul. Nem bírónak kell lenned, hanem szabadítónak. Nem mehetsz oda azzal, hogy: Oké, miért van ez neked, mit tettél, milyen bűnt követtél el, ami ezt okozta?

Gyakran, különösen a felkészítéseinken, amik ma világszerte zajlanak gyülekezetekben, valaki odajön, hogy „Ilyen bajom van”, és a fejedben már ott van, amit mások mondtak, hogy mi okozza ezt, és te egyből mondod: „Meg kell térned ebből a bűnből, mert egyértelműen elkövetted, mert ez a bűn okozza ezt a betegséget.” Egyrészt ez nem mindig igaz, másrészt nem erre lettél elhívva. Hanem hogy gyógyítsd a betegeket, és szabadító legyél, ne pedig bíró, aki a hibákra mutat rá, hanem aki leveszi az emberek terheit, semmint hogy még többet rakjon rájuk. Képesnek kell lenned elnyomott hadifoglyokként látni őket. Mit jelent ez? Azt, hogy rájuk nézel, és azt mondod: „Őt meg kell szabadítani, Jézus meghalt az ő szabadságáért, és én azért vagyok itt, hogy kikényszerítsem a szabadságot, amit Jézus kifizetett.” Ez legyen a fejedben, és nem kell aggódnod, vajon ők mit gondolnak. Fixáld le ezt az elmédben.

9. pont: A 9. pont nagyon egyszerű, mint igazából az összes pont. Nem fogok hosszan beszélni erről, de meg akarom említeni: Tisztulj meg, és maradj tiszta! Mit értek ez alatt? Hadd fejtsem ki így: Ha a lelkiismereted vádol, mert valamilyen bűnben élsz, van valamid, amiről tudod, hogy neked is és Istennek is bűn… - Itt kell elmondanom, van, ami az embereknek bűn, de Istennél nem az. Vannak dolgok, amiket az emberek tesznek, és úgy tanulták, ha megteszed, az bűn, pedig Isten sosem mondta, hogy bűn. Ez az első dolog, hogy nézz utána, hogy amit teszel, és bűnnek véled, légy biztos benne, hogy bűn, mielőtt a terhét viseled, pedig nem kellene.

Csak segíteni próbálok. De van néhány gyülekezeti kultúra és felekezeti csoport, akik szerint ez bűn, az bűn, pedig a Biblia nem is mondja. Először tehát nézz utána, hogy bűn-e. Ha igen, szabadulj meg tőle, valld meg, bánd meg, fordulj vissza, menj el tőle. Itt nem arról van szó, hogy csak megvallod, és a megtérés sem annyi, hogy azt mondod, igen, ez bűn, felismertem, de úgyis megbocsátásban élek, tehát nem probléma, ha továbbra is vétkezni fogok. Nem: a megtérés az az, hogy megfordulsz, és elmész tőle. Hátat fordítasz neki, megváltoztatod a véleményedet róla, megtérsz. Megfordulsz.

Tehát meg kell hoznod ezt a döntést. Jézus azért jött, hogy a bűneinkből mentsen meg, nem pedig a bűneinkben. Ezt fogd föl. Lehet, hogy úgy jössz Hozzá, ahogy vagy, de nem maradsz úgy, amilyen voltál. Megváltozol. Az igazi keresztény azért jön Jézushoz, hogy kijöjjön abból, amiben volt, nem csak, hogy segítséget kapjon, és továbbra is mindabban éljen, amiben eddig meg volt kötözve. Tisztulj meg, és maradj tiszta! Ez a változás 30 másodpercedbe kerül. Ahogy megelégelted, mint mondtam, meghozod a változást, megfordulsz, megtisztulsz, és akkor tudod, hogy az ellenségnek semmije sincs benned. És tudod, hogy semmit sem mondhat rád, nem vádolhat.

Ezek után tiszta is maradsz. Elkerülöd. „De mi van, ha elrontom?” Akkor megbánod, megvallod, és eltávozol tőle. Sok dolog van, amit lehet, hogy megvallasz és megbánsz ezerszer, és végre ekkor sikerül leállnod vele. Azért mondom ezt, mert ha abban élsz, amit te bűnnek tartasz, és különösen, ha ez tényleg bűn, akkor a lelkiismereted vádolni fog. És ha a lelkiismereted vádol - a Biblia szerint, ha lelkiismeretünk vádol, nincs bizodalmunk Istenhez. Ez a bizodalom a hit.

Tehát, a lelkiismereted vádol, nincs bizodalmad Istenhez, nincs hited Isten felé. És ha nincs hited Isten felé, nem fogsz semmit se megkapni Tőle, mert hit kell az átvételhez Istentől. Tisztulj meg, és maradj tiszta, legyen tiszta a lelkiismereted, így tudod, bármit kérsz, meg fogja hallgatni, és ha meghallgat, megkapod, amit kérsz. Ilyen egyszerű. Tudom, ez így nagyon tömör, de azért mondom, mert ez a bökkenője sok dolognak. Ha ez megvan, sok más dolog is a helyére kerül.

10. pont. Őrizkedj a büszkeségtől. Ez egy elég nagy dolog, de őszintén, ha követed a tanításainkat egy ideje, nem fogsz felfuvalkodni, mert felfogtad, hogy bárki képes arra, amit te teszel, és nem leszel különleges. Ami miatt azt hisszük, hogy különlegesek vagyunk, az a gyülekezeti világban lévő tanítás, miszerint, ha meggyógyítod a betegeket, akkor különös keneted van, és más vagy, mint a többiek. Ez nem igaz. Tehát vesd el a büszkeséged, őrizkedj tőle, és fogd fel, hogy csak a munkádat végzed. A feladatodat. Foglyokat teszel szabaddá. Kerüld a büszkeséget, ne gondolj magadról többet a kelleténél. Istennek van néhány jó dolga felőled, tehát ne menj azon túl. Hidd el azt, amit Ő mondott rólad.

11. pont: Légy agresszív! Talán ha sok ideje jársz már gyülekezetbe, lehetséges, hogy föl kell építened az agresszivitást, mert a gyülekezet hírhedt arról, hogy az embereket (nem mondom, hogy „lenyomja”, mert az csúnyán hangzik), tehát az embereket passzívvá teszi, különösen az Isten szuverenitása tanával. Egy nem biblikus látással Isten szuverenitásáról azt tanítják, hogy mivel Isten engedi, ezért nekem nyögnöm kell alatta, és el kell fogadnom. Nem. Agresszívvá kell válnod, és föl kell gerjesztened az agresszivitást. Meg kell tanulnod, hogyan szólj ezekhez a dolgokhoz, és minek állj ellen, mert meg lett mondva: állj ellen az ördögnek! Meg kell, tanulnod, hogyan állj ellen, és ha nézel minket, megtanítunk arra, hogy pontosan hogyan csináld. Tehát légy agresszív, gerjeszd fel az agresszivitást!

12. pont: Isten természete és jelleme vezéreljen! Értsd meg, ne próbálj meg egy egyéniség lenni, akit az ilyen-olyan érzései vezérelnek: „Úgy érzem, oda kell mennem, így érzem, ezt kell tegyem.” Néha Isten fog úgy vezetni, amit érzések követnek. De nem az érzések után mész, hanem a Biblia után. A Biblia mondja: tedd a kezed a betegekre, és megteszed. Nem kell ide érzés, bármikor meglátsz egy beteget, nem kell különleges vezetés! Meglátod őket: az a vezetés! Látod őket, és tudod, hogy tudsz segíteni nekik, ez a vezetés! Egyszerű. Honnan tudod? Mert azt kell tennünk, amit szeretnénk, hogy velünk tegyenek. Ha beteg volnék, szeretném, ha hozzám jönnének, és kezüket rám tennék. Tehát ha látok egy beteget, oda kell mennem hozzá, és rá kell tennem a kezem. Így élem meg az aranyszabályt. Egyszerű.

13. pont. Ismét, mindezek külön tanítások is lehetnének, és nincs időnk ma belemenni. De fontos, hogy Isten természete és jelleme vezessen, és nem valami különleges vezetés. Majd beszélünk még erről máskor.

13. pont: Felelősséget kell vállalnod embertársaidért. Fel kell ismerned, te vagy a testvéred őrzője. Nem ők a felelősek akkor sem, ha nem ismered őket. Te vállald a felelősséget. Van egy nézet, hogy „Nem akarok tolakodni vagy bárkire ráerőltetni bármit is. Ez nem az én dolgom, nem avatkozom az ő dolgukba.” Az ellenség ezt jól elhintette, különösen az amerikai, de sok más kultúrában is. A lényege ennek az, hogy mindenkit olyan önálló egyénné tesz, akin nem kell segíteni, elkülönülve tartja őket, és így nem engedi, hogy segíts az embereken, mivel nem akarsz benyomulni az ő életükbe.

De valójában Isten rendőrei vagyunk ezen a földön, hogy megállítsuk Isten ellenségeit, akik az emberek ellenségei is. Istennek és az embereknek ugyanazok az ellenségeik. Számomra ez az ördög, a betegség, a rosszullét, a bűn. Mi azért vagyunk itt, hogy felszámoljuk ezeket, bárhol is látjuk. Függetlenül attól, hogy ismerjük-e a személyt. Függetlenül attól, hogy üdvözülnek, vagy sem stb. A mi dolgunk, ha látunk ilyet, állítsuk meg. Ilyen egyszerű.

14. pont: Határozd el, hogy a Bibliának engedelmeskedsz, nem valami önkényes érzésnek. Érintettük már ezt, de ez elég fontos, hogy önmagában is rámutassunk. El kell határoznod, hogy a Bibliát követed, és nem vársz külön vezetésre. Ne várj Istenre, amíg meglök. Ha már tolnia kell, az azt jelenti, hogy nem voltál érzékeny Isten Szellemére, az Ő vágyára. Az Ő vágya, hogy érj el és érints meg életeket, és segíts nekik. De ha tolnia kell Istennek, hogy valami neked ismerős dolgot érezz, akkor nem az Ő természetét és jellemét testesíted meg.

Nem kellene Neki téged az érzésekkel vezérelnie, hogy megtégy valamit. A benned lévő természetével kellene vezetnie, ami az Ő természete. Mert ez egy drága ígéret az Isten Igéjében, hogy részeseivé lettünk az Ő isteni természetének. Tehát a vágy benned, hogy szolgálj valaki felé, az Isten Szelleméé. Ez a vezetés. Sok a tennivalónk, hogy kitöröljük azt, amiket éveken át tanítottak nekünk a gyülekezetben. Ezt tesszük, áttörünk ezeken, és az egyház felemelkedik, és új napra ébred. Tartozz azok közé, akik a megoldás részesei, nem a problémának.

15. pont. Az utolsó. 15. pont: Tudd, hogy Isten veled van, benned van és érted van. Bármely sorrendben mondhatod. De tudd, Isten érted van, mögötted áll. Azt is, hogy Isten veled van. De az nem elég, hogy tudod, hogy veled van: azt is tudd, Ő benned van! Viszed Őt magaddal, bárhová mész. Nem csak melletted sétál, hanem benned él. Ő a te részed, a természeted az Övével egyre inkább összeolvad napi szinten. Ahogy tehát felnősz, Krisztusivá válsz, egyre nehezebb lesz a te saját gondolataidat és vágyaidat szétválasztani az Övéitől.

És hamarosan, ahogy előre haladsz, úgy kezdesz beszélni, mint Jézus. Pl. „Isten mindig meghallgat és mindig válaszol az imámra, mert tudom, hogy mindig a Neki tetsző dolgokat teszem. Miért? Mert Vele járok, Ő pedig velem, és Ő mondta, hogy bennem fog élni, és beszélni hozzám, én az Ő népe leszek, és Ő az én Istenem. Tehát bárhová megyek, Ő jön velem. Tudom, velem van, értem van, bennem van. Vele együtt vagyok abban a helyzetben. Tehát bárhol vagyok, Isten itt van, hogy győzzön. Én pedig hagyom Őt győzni. Tehát tudnod kell, Isten veled van, érted van, és benned van.

Ez hát – ahogy mi hívjuk – a 15 titka az isteni gyógyításnak, amit John Lake alapvetően megtalált. Ahogy mondtuk, még folytatjuk, és mélyebben belemegyünk minden egyes pontba. Kérünk, küldd be a kérdéseidet, e-mailben írd meg, és foglalkozunk vele egy itteni kibeszélő szobában is. Ahogy beszélünk, elkezdjük a kérdéseket is megnézni. Fontosak a kérdéseid, és már a jövő héten megnézzük. Ha írsz nekünk kérdéseket, már a jövő héten megválaszoljuk. Azért kellenek a kérdéseid, mert sokszor amíg nem kapsz választ, nem tudsz eléggé hatékony lenni. Mert a fejedben ott az akadály. De ezek az akadályok a kérdéseid, és meg akarjuk válaszolni őket, mert szeretnénk, hogy szabad légy foglyokat szabadítani. Ámen? Köszönjük, hogy megnézted a mai adást, és már várjuk a következő részeket. Meg szeretnénk áldani titeket, és az egyházat. Jézus nevében gyógyulj meg, légy ép, légy áldott, és ahogy elmész, tedd a foglyokat szabaddá Jézus nevében. Ámen, ámen!